Minnie Driver

Minė Draiver (; g. 1970 m. sausio 31 d. Londone) – anglų aktorė ir daininkė, 1998 m. nominuota Oskarui kaip geriausia antrojo plano aktorė.

Biografija 
Tikrasis jos vardas yra Amelia Fiona Jessica, o pravardę Minė () sugalvojo vyresnioji sesuo Kate.

Jos tėvai nebuvo vedę – tėvas oficialiai buvo susituokęs su kita moterimi, tačiau gyveno su Minės motina. Jiedu išsiskyrė, kuomet šiai buvo 6. Minė gyveno bei mokėsi Hampšyre ir Barbadose, lankė Webber Douglas dramos akademiją bei Collinghamo koledžą Kensingtone. Vyresnioji sesuo Kate yra kino prodiuserė. Minė taip pat turi puseserę Susan Driver bei pusbrolį Charlie Driver iš ankstesnės tėvo santuokos bei jaunesnį brolį Ed Churchward iš naujos motinos santuokos.

Karjera

Kinas 
1991 m. Minė nusifilmavo dezodoranto reklamoje bei tais pačiais metais ėmė koncertuoti kaip džiazo vokalistė. Ji pasirodydavo įvairiuose TV projektuose, tačiau plačiai žinoma tapo dėka vaidmens filme „Circle of Friends“ (1995). Netrukus jis gavo epizodinį vaidmenį filme „Auksinė akis“, „Sleepers“, „Big Night“, o 1997 m. juosta „Gerasis Vilas Hantingas“ atnešė jai Oskaro nominaciją.

1999 m. Minė nusifilmavo veiksmo filme „Hard Rain“ su Christian Slater bei Morgan Freeman, taip pat įgarsino animacinius filmus „Tarzanas“, „Princesė Mononokė“. 2004 m. ji nusifilmavo Joel Schumacher filme „Operos fantomas“, o 2007-08 m. atilko pagrindinį vaidmenį seriale „The Riches“. Kiti serialai, kuriuose Minė sukūrė pagrindinius vaidmenis – „The Red Tent“ (2014), „About a Boy“ (2014-15), „Speechless“ (2016-19).

Muzika 
Groti gitara ir dainuoti Minė pradėjo dar mokykloje, vėliau  dalyvavo įvairių grupių įrašuose. 2001 m. ji pasirašė sutartį su EMI ir dalyvavo SXSW muzikos festivalyje. Pirmasis solinis Minės albumas „Everything I've Got in My Pocket“ pasirodė 2004 m. – ji parašė 10 iš 11 jame esančių dainų. Viso ji yra išleidusi 3 studijinius albumus.

2021 m. ji pradėjo savo tinklalaidę „Minnie Questions with Minnie Driver“.

Asmeninis gyvenimas 
Filmuojantis juostoje „Gerasis Vilas Hantingas“ ji susipažino ir daugiau kaip metus susitikinėjo su tame filme vaidinusiu Matt Damon. 2001 m. trumpą laiką buvo susižadėjusi su aktoriumi Josh Brolin.

2008 m. susilaukė sūnaus Henry iš trumpalaikių santykių su prodiuseriu bei scenaristu Timothy J. Lea.

2016 m. prisipažino, kad būdama 17, atostogų Graikijoje metu buvo išprievartauta.

2019 m. ji susižadėjo su rašytoju ir filmų kūrėju Addison O‘Dea.

2017 m. Minė tapo JAV piliete.

Filmografija

Kinas 
 Circle of Friends (1995)
 Auksinė akis (1995)
 Big Night (1996)
 Sleepers (1996)
 Grosse Pointe Blank (1997)
 Good Will Hunting (1997)
 Hard rain (1998)
 The Governess (1998)
 An Ideal Husband (1999)
 Return to Me (2000)
 Beautiful (2000)
 Killing Point (2000)
 Owning Mahowny (2003)
 Hope Springs (2003)
 Ella Enchanted (2004)
 The Phantom of the Opera (2004)
 The Virgin of Juárez (2006)
 Delirious (2006)
 Ripple Effect (2007)
 Motherhood (2009)
 Barney's Version (2010)
 Conviction (2010)
 I Give It a Year (2013)
 Return to Zero (2014)
 Stage Fright (2014)
 Beyond the Lights (2014)
 The Crash (2017)
 The Wilde Wedding (2017)
 Spinning Man (2018)
 Laboratory Conditions (2019)
 Cinderella (2021)

Televizija 
 Will & Grace (2003-2004, 6 epizodai)
 The Riches (2007-2008, serialas)
 Modern Family (2010, serialas)
 About a Boy (2014-2015, serialas)
 Speechless (2016-2019, serialas)

Diskografija 
 Everything I‘ve Got in My Pocket (2004)
 Seastories (2007)
 Ask Me to Dance (2014)

Pagrindiniai apdovanojimai 
 Oskaras (nominacija) – geriausia antrojo plano aktorė (1998)
 Emmy (nominacija) – geriausia aktorė (2007, 2014)
 MTV kino apdovanojimai (nominacija) – geriausias bučinys (1998)
 Satelito apdovanojimas (nominacija) – geriausia antrojo plano aktorė (1998, 2005), geriausia aktorė (2007)
 Auksinis gaublys (nominacija) – geriausia TV aktorė (2008)
 FilmQuest apdovanojimas (nominacija) – geriausia antrojo plano aktorė (2018)
 Chlotrudis apdovanojimas (nominacija) – geriausia aktorė (1998)

Nuorodos 

 IMDb profilis
 Oficiali svetainė

Šaltiniai 

JAV aktoriai
JAV atlikėjai